
ACADEMI CYMRU AR GYFER ARFER PROFFESIYNOL AC YMCHWIL CYMHWYSOL



Tasg 2

Arsylwi ar Ymarfer
Canllawiau: 

Rhaid i ddysgwr ddewis arsylwi ar ymarfer gwaith cymdeithasol uniongyrchol gyda phobl sydd angen gofal a chymorth a/neu’u gofalwyr. Ni all yr arsylwi ddod o roi tystiolaeth mewn llys, cyfrannu at gyfarfodydd grŵp strategol, cynadleddau achos neu dribiwnlysoedd neu unrhyw weithgaredd anuniongyrchol arall.    Rhaid gofyn am ganiatâd yr unigolyn/unigolion sydd angen gofal a chymorth a/neu’u gofalwyr cyn cynnal yr arsylwi. Rhaid i'r gwaith arsylwi gael ei wneud gan arsylwr sydd â chymwysterau gwaith cymdeithasol ac sydd ag o leiaf dair blynedd o brofiad (mae’r meini prawf wedi eu nodi yn y Llawlyfr Rhaglen). Rhaid i'r arsylwi fod am 30 munud o hyd o leiaf. Bydd yr arsylwr yn derbyn adborth gan yr unigolyn/unigolion sydd angen gofal a chymorth a/neu’u gofalwyr gan ddefnyddio'r profforma isod neu un a luniwyd gan y dysgwr ei hun ar ddiwedd yr ymweliad.  

Y dysgwr sy’n gyfrifol am ddarparu dull o gasglu adborth i’w ddefnyddio gan yr arsylwr. Gall hwn fod wedi’i lunio ganddyn nhw eu hunain, a/neu wedi’i addasu i weddu i anghenion yr unigolyn. Gellir defnyddio’r profforma a ddarperir lle bo’n briodol. Bydd y dull a ddefnyddir yn dibynnu ar oed, gallu ac anghenion iaith/cyfathrebu yr unigolion sydd angen gofal a chymorth a/neu’u gofalwyr. 

Bydd yr adran hon yn cynnwys enghreifftiau o’r modd y mae cyfathrebu effeithiol yn dylanwadu ar ymarfer o ran defnydd o iaith, anghenion iaith a sensitifrwydd at ddiwylliant. Rhaid i chi ddangos egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012).

Rhaid i chi fodloni’r Canlyniadau Dysgu ar gyfer y dasg hon (gweler atodiad 5 y llawlyfr).  

Atebwch y cwestiynau isod.

Crynodeb Arsylwi 

Dylech gynnwys enw’r tyst arbenigol sy’n arsylwi yn adran manylion y dysgwr o’r portffolio.

Dyddiad yr arsylwi:  05.02.2026

I’w gwblhau gan y dysgwr. 









	Cwestiwn:
Cyd-destun
Nodwch yr amcanion gwaith cymdeithasol a rhowch ddisgrifiad byr o'r sefyllfa gan gynnwys y cyd-destunau daearyddol a deddfwriaethol ac unrhyw faterion perthnasol o ran diwylliant, ethnigrwydd ac iaith, gan gynnwys sut y cafwyd cydsyniad a sut rydych chi wedi ystyried effaith yr arsylwi ar yr unigolyn sydd angen gofal a chymorth a/neu’i ofalwyr.   

300 o eiriau (+/- 10%: dylech gynnwys nifer y geiriau ar ddiwedd pob adran).

Nod y dasg hon oedd gwneud sesiwn glo gyda 4 wedi’r penderfyniad gael ei wneud i'w enw ddod i ffwrdd o’r gofrestr amddiffyn plant. Roedd hyn yn dilyn prosesu amddiffyn plant a chaiff ei nodi o fewn Deddf Plant (1989). Bwriad cynhadledd amddiffyn plant yw dod i benderfyniad os yw plentyn mewn risg arwyddocaol neu beidio (Gweithdrefnau Diogelu Cymru, 2026). Cyd-destun yr achos hwn yw bod enw 4 wedi cael ei osod ar gofrestr amddiffyn plant yn Lloegr. Fodd bynnag, penderfynodd y teulu symud yn ôl i Gymru er mwyn cael cefnogaeth gan deulu. Roedd rhaid felly i enw 4 gael ei roi ar y gofrestr amddiffyn plant yma yng Nghymru. Er bod y ddwy wlad yn dilyn yr un ddeddfwriaeth, Deddf Gwasanaethau Cymdeithasol a Llesiant (Cymru) (2014) yw prif fframwaith amddiffyn plant yng Nghymru felly roedd rhaid sicrhau bod y teulu yn ymwybodol o’r gwahaniaethau.  

Cymraeg oedd iaith gyntaf y teulu er eu bod wedi byw yn Lloegr am rhai blynyddoedd. Gwyn Prydeinig oedd ethnigrwydd 4. Er mwyn cael caniatâd, cefais sgwrs gyda thad 4. Roedd o yn hapus i mi gael fy arsylwi ac yn deall bod y gweithiwr yno i fy arsylwi i a ddim yn unigolyn newydd yn cael ei gyflwyno i fywyd 4. Nid oeddwn i eisiau tad 4 boeni bod person arall yn bresennol felly fe wnes i sicrhau fy mod yn glir wrth egluro mae yno i fy arsylwi i oedd y gweithiwr.  Roeddwn hefyd angen cael caniatâd 4. Penderfynais fynd allan i weld 4 cyn cwblhau’r arsylwad er mwyn gofyn caniatâd 4. Roeddwn yn ymwybodol bod 4 yn poeni am y broses amddiffyn plant yn barod felly nid oeddwn eisiau i'r arsylwad gael effaith negyddol arno mewn unrhyw ffordd a gwneud iddo boeni. Roedd hyn yn sicrhau fy mod yn dilyn trydedd adran y Cod Ymarfer Proffesiynol sef Hyrwyddo lles, llais a rheolaeth unigolion a gofalwyr (Gofal Cymdeithasol Cymru, 2017).

Cyfrif Geiriau: 318












	Cwestiwn: 

Myfyriwch yn feirniadol ar eich dulliau a'ch sgiliau cyfathrebu yn ystod yr arsylwi,  gan gynnwys sut y gwnaethoch nodi os oedd gennych y sgiliau cyfathrebu angenrheidiol i weithio gyda'r unigolyn sydd angen gofal a chymorth a/neu’i ofalwyr.    

Rhaid i chi ddefnyddio dull sy'n canolbwyntio ar yr unigolyn i ddangos eich bod wedi integreiddio moeseg a gwerthoedd gwaith cymdeithasol a’r Cod Ymarfer Proffesiynol. Rhaid i hyn gynnwys ymarfer sy'n dangos sensitifrwydd at ddiwylliant ac iaith ac egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012). 



1300 o eiriau (+/- 10%: dylech gynnwys nifer y geiriau ar ddiwedd pob adran).

Drwy wybod mae Cymraeg oedd iaith gyntaf y teulu, roeddwn angen sicrhau bod 4 yn derbyn y Cynnig Rhagweithiol. Caiff hyn ei adnabod fel cynnig gwasanaeth drwy’r Gymraeg heb i deulu orfod gofyn amdano. Mae hyn yn tynnu'r cyfrifoldeb oddi ar yr unigolyn i ofyn i dderbyn gwasanaeth drwy’r Gymraeg (Llywodraeth Cymru, 2015).  Roedd hyn yn sicrhau bod 4 yn gallu cyfathrebu yn yr iaith roedd o fwyaf cyfforddus yn siarad. Roedd hefyd gofyn i mi gymryd iaith yr adnoddau roeddwn yn ei ddefnyddio yn ystod yr arsylwad mewn i ystyriaeth felly mi benderfynais gyfieithu nhw i'r cyfrwng Gymraeg er mwyn dilyn egwyddorion “Mwy na Geiriau” (Arolygiaeth Gofal Cymru, 2026).  Wrth feddwl am hyn, o ran anghenion iaith credaf fy mod gennyf y sgiliau iaith gywir er mwyn cyfathrebu gyda 4 am fy mod yn siarad Cymraeg yn rhugl. Golygai hyn bod 4 wedi cael cyfathrebu drwy ei iaith gyntaf a'r iaith roedd o fwyaf cyfforddus yn siarad.  

Roeddwn angen bod yn ymwybodol o’r mathau o gwestiynau roeddwn yn ei ofyn yn ystod yr arsylwad. Roeddwn angen sicrhau  fy mod yn gofyn cwestiynau syml, byr er mwyn sicrhau bod 4 yn deall yr hyn roeddwn yn ei ofyn. Wrth adlewyrchu ar hyn wedi arsylwad, rwyf yn teimlo fy mod wedi llwyddo i wneud hyn yn effeithiol. Roeddwn yn meddwl yn ofalus cyn gofyn unrhyw beth i 4 ac yn sicrhau ei fod wedi deall yr un roeddwn wedi ei ofyn, cyn i mi ddisgwyl ymateb. 

Wrth egluro’r gweithgaredd, roeddwn angen gwneud yn siŵr bod 4 yn deall beth oedden ni am ei wneud. Cynlluniais weithgaredd ‘Y Tri Ty’ sef tŷ o bethau da, tŷ o bethau drwg a thŷ o obeithion. Bwriad y gweithgaredd hwn oedd cefnogi 4 i adnabod pethau sydd yn mynd yn dda ond hefyd beth sydd ddim mynd cystal i weld y cynnydd dros y misoedd diwethaf. Wrth adlewyrchu ar sut wnes i egluro'r gweithgaredd ynglŷn yn ystod yr ymarfer, rwyf yn teimlo bod hyn yn le i wella. Teimlaf fod y ffaith bod yr ymweliad yn arsylwad wedi rhoi pwysau ychwanegol ac wedi fy ngwneud yn nerfus yn ystod y dasg. Yn sgil hyn, rwyf yn teimlo fy mod wedi bod yn frysiog a heb adael digon o amser wrth egluro’r gweithgaredd. Felly adnabyddaf hyn i fod yn rhywbeth na wnaeth fynd cystal yn ystod yr arsylwad.  

Er mwyn ceisio cael 4 i  ymgysylltu, penderfynais gynllunio gweithgaredd a oedd yn defnyddio lliw a lluniau. Drwy wybod bod 4 yn ifanc, roeddwn yn teimlo byddai cynnwys pethau rhyngweithiol yn help. Yn flaenorol, rwyf wedi gweld cyfathrebu gyda phlant ifanc yn anodd am eu bod yn cael trafferth ymgysylltu gyda gweithiwr cymdeithasol ar adegau. Wrth adlewyrchu ar hyn, credaf fod hyn wedi mynd yn dda oherwydd roedd yn rhoi llai o bwysau ar 4 i gyfathrebu yn uniongyrchol efo fi. Roedd hyn yn ei ganiatáu i adrodd mewn llun yr hyn oedd ar ei feddwl gan roi cyfle iddo ychwanegu lliw i'r lluniau er mwyn gwneud y gweithgaredd yn rhywbeth mwy pleserus.  Wrth adlewyrchu, roedd yn amlwg bod 4 wedi mwynhau oherwydd roedd yn ysu i gael gwneud y llun nesaf pob tro.  

Sgil bwysig wnes ddefnyddio yn ystod y gweithgaredd oedd gwrando cydweithredol. Enghraifft o hyn oedd 4 yn egluro i mi nad ydi yn hoffi mynd i aros gyda'i fam ar benwythnosau. Fe wnes sicrhau fod 4 yn teimlo fy mod yn gwrando a fy mod yn cymryd ei farn a'i deimladau i ystyriaeth. Roedd hyn yn fy ngalluogi i adeiladu perthynas gyda 4 gyda’r gobaith y byddai yn ddiwedd yn dechrau ymddiried ynof. Fodd bynnag, roeddwn angen sicrhau fy mod yn gwneud penderfyniadau er lles y plentyn. Yn unol â Deddf Gwasanaethau Cymdeithasol a Llesiant (Cymru) (2014) roeddwn angen hyrwyddo cyswllt 4 gyda'i fam, er nad dyma oedd dymuniad 4.  

Wrth adlewyrchu, sgil a weithiodd yn dda yn ystod yr ymarfer oedd cyfathrebu dieiriau. Penderfynais gyfarch 4 ar ddechrau’r arsylwad wrth dynnu fy hun i lawr i'w lefel o. Roedd hyn yn sicrhau fy mod yr un lefel a llygaid 4 yn hytrach na bod yn unigolyn llawer mwy na fo. Bwriad hyn oedd ei wneud i deimlo yn fwy cyfforddus. Wrth wrando ar 4 yn siarad, roeddwn yn sicrhau fy mod yn ymwybodol o fynegiant y wyneb gan ymateb drwy wenu er mwyn ceisio gwneud i 4 deimlo’n gyfforddus.


Wrth adlewyrchu ar y sefyllfa, credaf fy mod wedi wynebu rhwystrau wrth gyfathrebu gyda 4. Roedd 4 wedi rhannu yn flaenorol ei fod ddim yn hoff o wasanaethau cymdeithasol felly roedd hyn wedi creu tensiwn rhyngddo ef ar wasanaeth. Roedd 4 wedi rhannu bod gwasanaethau cymdeithasol yn ei wneud iddo deimlo’n anghyfforddus iawn am ei fod yn teimlo eu bod yn beirniadu pob dim roedd yn ei deulu yn ei wneud. Wrth adlewyrchu ar hyn wedi’r arsylwad, roedd yn sicr wedi cael effaith negyddol gan nad oeddwn yn teimlo bod 4 yn cael trafferth cyfathrebu gyda mi oherwydd profiadau negyddol blaenorol gyda gwasanaethau cymdeithasol.
Rhwystr arall oedd yn fy ngwynebu wrth gyfathrebu yn ystod y gynhadledd oedd bod yn ymwybodol o brofiad negyddol blaenorol 4 gyda gwasanaethau cymdeithasol yn Lloegr. Roedd 4 wedi lleisio yn flaenorol bod gwasanaethau cymdeithasol yn Lloegr wedi ei drin yn wael ac wedi cyhuddo ei deulu o wneud pethau nad oedd yn wir. Heb os, roedd hyn yn creu rhwystr wrth geisio creu unrhyw berthynas broffesiynol gyda 4. Er mwyn datblygu perthynas proffesiynol efo 4, roedd rhaid i mi ddilyn pumed adran o’r Cod Ymarfer Proffesiynol sef Gweithredu’n ddidwyll a chynnal ymddiriedaeth a hydref y cyhoedd yn y proffesiwn gofal cymdeithasol (Gofal Cymdeithasol Cymru, 2017). Roeddwn yn benderfynol o ddatblygu perthynas broffesiynol gyda 4 a sicrhau ei fod yn gallu ymddiried mewn gwasanaethau yng Nghymru er mwyn gwneud yn siŵr bod ei lais ef yn glir yn ystod fy ymweliadau gydag ef. 

Wrth ystyried os oedd gennyf y sgiliau cyfathrebu angenrheidiol i weithio gyda’r unigolyn,  credaf fod gennyf y sgiliau angenrheidiol er mwyn cyfathrebu gyda 4. Mae gennyf helaeth o brofiad o weithio yn y maes plant am fy mod wedi gweithio mewn cartref preswyl yn flaenorol cyn fy rôl fel gweithiwr cymdeithasol. Caniataodd y rôl fel gweithiwr mewn cartref preswyl i mi ddatblygu sgil o gyfathrebu gyda phlant am fod gofyn i mi yn ddyddiol gyfathrebu gyda’r plant am eu teimladau. Yn ystod fy rôl fel gweithiwr cymdeithasol, mae gofyn i mi wneud ymweliadau statudol cyson gan siarad efo’r plentyn ynglŷn â beth sydd yn mynd yn dda a beth sydd ddim yn mynd cystal. Heb os, mae hyn wedi rhoi cyfle i mi ddatblygu fy sgiliau cyfathrebu ar ffordd orau  o siarad efo plentyn.  

Wrth adlewyrchu ar os oedd gennyf y sgiliau cyfathrebu angenrheidiol i weithio gyda’r unigolyn, rwyf yn teimlo byddai mynychu hyfforddiant yn y dyfodol yn fuddiol. Hoffwn ail fynychu hyfforddiant cyfathrebu cydweithredol er mwyn gwella fy sgiliau cyfathrebu. Er fy mod wedi gwneud yr hyfforddiant yma yn barod, mi wnes gwblhau hyn fel rhan o fy nghyfnod anwytho yn fy ngwaith, cyn i mi ddechrau gwneud ymweliadau yn unigol. Wedi i mi gychwyn gwneud ymweliadau yn rheolaidd, rwyf wedi adnabod pwysigrwydd cyfathrebu cydweithredol a'r buddion mae’n ei gynnig wrth gyfathrebu gydag unigolion. Felly hoffwn ail wneud yr hyfforddiant yma am fy mod yn gweld hi’n haws cysylltu’r sgiliau efo ymarfer.

 Cyfrif Geiriau: 1, 216










Adborth a sylwadau gan unigolyn sydd angen gofal a chymorth a/neu’i ofalwyr 

Gwybodaeth i’r arsylwr

Ni ddylid cwblhau’r adran hon o’r Arsylwi pan mae’r dysgwr yn bresennol. 

Nid oes angen adborth ysgrifenedig ffurfiol gan yr arsylwr ar ymarfer y dysgwr. Fodd bynnag dylid darparu adborth llafar i’r dysgwr cyn gynted â phosibl ar ôl yr arsylwi. Os nad y mentor yw’r arsylwr, yna dylid rhoi adborth yn ogystal i’r mentor. 

Gall yr arsylwr ddefnyddio rhai neu bob un o'r cwestiynau isod gan eu haralleirio ac ychwanegu esboniadau a phromptiau yn ôl yr angen.  Dylai'r arsylwr gofnodi ymatebion yr unigolyn sydd angen gofal a chymorth a/neu’i ofalwyr isod, neu gan ddefnyddio dull arall os oes angen/os yw ar gael.  
Cyn gofyn y cwestiynau rhaid i'r arsylwr esbonio i'r unigolyn y bydd ei sylwadau’n cael eu rhannu gyda'r dysgwr. Gallai fod yn ddefnyddiol esbonio y bydd yn cael ei ddefnyddio fel offeryn dysgu i'r dysgwr ddatblygu ei ymarfer ei hun. 

Os yw'r arsylwr ddim yn gallu cael adborth, dylid dweud yn fras pam.

	A oedd y gweithiwr cymdeithasol ar amser?  Neu, os oedd yn hwyr, a wnaeth gysylltu â chi?

	

Roedd y gweithiwr cymdeithasol wastad ar amser. 

	A wnaeth y gweithiwr cymdeithasol gael eich caniatâd ymlaen llaw i'r arsylwr fod yn bresennol?  
A wnaethon nhw esbonio pam eu bod yn cael eu harsylwi?

	

Do wedi gofyn caniatâd ymlaen llaw ac wedi esbonio ei fod yn rhan o gymhwyster gyda’r gwaith. Fe wnaeth y gweithiwr cymdeithasol wneud yn glir fod yr arsylwr ddim yno i fy arsylwi i. 

	A oeddech chi’n glir pam fod y gweithiwr cymdeithasol wedi cwrdd â chi heddiw? 

	
Oeddwn – mae'r gweithiwr yn egluro i mi a dad pob tro. 

	Yn eich barn chi, pa mor dda oedd y gweithiwr cymdeithasol wedi paratoi ar gyfer y cyfarfod gyda chi? 

	

Wedi fy mharatoi yn iawn gan fod y gweithiwr wedi gadael i mi wybod cyn y sesiwn beth oedd y cyfarfod. 

	   Ydy'r gweithiwr cymdeithasol wedi gwrando arnoch chi gan barchu eich barn a'ch dymuniadau?

	

Do wedi gwrando arnaf pob amser. 

	A wnaeth y gweithiwr cymdeithasol siarad â chi mewn ffordd yr oeddech yn ei deall? 
A wnaeth y gweithiwr cymdeithasol ystyried eich anghenion iaith? 

	


Do wedi deall y sgwrs ac wedi siarad efo fi yn y iaith o fy newis i. 



	Sut mae rhan y gweithiwr cymdeithasol wedi cwrdd â'ch disgwyliadau o'r ymweliad? 

	
Roedd y cyfarfod wedi mynd fel wnaeth y gweithiwr egluro ar ddechrau y cyfarfod. 

	A oes unrhyw sylwadau neu awgrymiadau eraill yr hoffech eu gwneud?
	
Dim sylwadau pellach. 




































24

image1.png
Prifysgol Cymru
N Y Drindod Dewi Sant

" University of Wales
Trinity Saint David




